CELEX: 62010TN0454
Language: da
Date: 2010-09-30 00:00:00
Title: Sag T-454/10: Sag anlagt den 30. september 2010 — Anicav mod Kommissionen

4.12.2010   
            
            
               DA
            
            
               Den Europæiske Unions Tidende
            
            
               C 328/39
            
         Sag anlagt den 30. september 2010 — Anicav mod Kommissionen
   (Sag T-454/10)
   ()
   2010/C 328/66
   Processprog: engelsk
   
      Parter
   
   
      Sagsøger: Associazione Nazionale degli Industriali delle Conserve Alimentari Vegetali (Anicav) (Napoli, Italien) (ved advokaterne J. da Cruz Vilaça, S. Estima Martins og S. Carvalho de Sousa)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Annullation af artikel 52 i og bilag VIII til Kommissionens forordning nr. 1580/2007 (1), som ændret ved Kommissionens forordning nr. 687/2010 (2)
               
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med søgsmålet har sagsøgeren i henhold til artikel 263 TEUF nedlagt påstand om delvis annullation af Kommissionens forordning nr. 1580/2007, som ændret ved Kommissionens forordning nr. 687/2010.
   Til støtte for sit søgsmål gør sagsøgeren følgende anbringender gældende:
   
                
            
            
               Sagsøgeren gør for det første gældende, at den anfægtede forordning tilsidesætter Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (»fusionsmarkedsordningen«) (EUT L 299, s. 1).
            
         
                
            
            
               Ved at undlade (i) at lade forarbejdningsvirksomhed være omfattet af bilag VIII til Kommissionens forordning nr. 1580/2007 og (ii) at udelukke tilberednings-, emballerings- og efterbehandlingsvirksomhed fra værdien af den afsatte produktion af produkter, som skal forarbejdes, tilsidesætter den anfægtede forordning fusionsmarkedsforordningen, for så vidt som det af sidstnævnte følger, at bestemmelserne om producentorganisationer, herunder navnlig bestemmelserne om støtte, kun finder anvendelse på produkter, som er omfattet af den fælles markedsordning for frugt og grøntsager.
            
         
                
            
            
               Sagsøgeren gør for det andet gældende, at den anfægtede forordning tilsidesætter princippet om forbud mod forskelsbehandling. Ved at yde producentorganisationer støtte, som dækker industrielle aktiviteter, der også udføres af private virksomheder, tilsidesætter den anfægtede forordning princippet om forbud mod forskelsbehandling, som indebærer et forbud mod at behandle ensartede situationer forskelligt, medmindre en sådan behandling er objektivt begrundet.
            
         
                
            
            
               Endelig gør sagsøgeren gældende, at den anfægtede foranstaltning tilsidesætter proportionalitetsprincippet. Ved at yde producentorganisationer støtte, som dækker industrielle aktiviteter, der også udføres af private virksomheder, tilsidesætter den anfægtede forordning proportionalitetsprincippet, for så vidt som den går videre end nødvendigt med henblik på at nå et hypotetisk mål med den fælles landbrugspolitik vedrørende vertikal integration af producentorganisationer.
            
         
      (1)  Kommissionens forordning (EF) nr. 1580/2007 af 21.12.2007 om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager (EUT L 350, s. 1).
   
      (2)  Kommissionens forordning (EU) nr. 687/2010 af 30.7.2010 om ændring af forordning (EF) nr. 1580/2007 om gennemførelsesbestemmelser til Rådets forordning (EF) nr. 2200/96, (EF) nr. 2201/96 og (EF) nr. 1182/2007 vedrørende frugt og grøntsager (EUT L 199, s. 12).